《黄牛庙》
明代·韩守益

丹扁玄书揭峻扃，千章乔木雨馀青。云崖物像偏惊目，雪岭春湍走建瓴。

常祀永颁昭代典，扁舟多赖济川灵。长怀马耳徵奇梦，我有深衷托荐馨。

作者简介：明湖广石首人，字仲修，号樗寿。应贤良文学聘，为广西佥事，有安抚民人功，迁河南道御史。因直言忤旨，谪充国子监膳夫供事。寻复为御史，凡三历台谏，屡起屡谪。帝尝命力士用铁锤击令仆地。改春坊中允。后以病归。有《樗寿集》。